ນາໆຊາດ ຮັບປາກຈະໃຫ້ ເງິນ 5400 ລ້ານດອນລາ ຊ່ອຍບູລະສ້າງສາ ເຂດກາຊາ
ສະຫະລັດ ຣັບປາກ ໃຫ້ເງິນຊ່ອຍເຫຼືອ ຕື່ມອີກ 212 ລ້ານດອນລາ ແລະກາຕ້າ ຈະບໍລິຈາກ 1 ຕື້ດອນລາ ສຳລັບການກໍ່ສ້າງເຂດກາຊາ ສ່ວນໃຫຍ່ ຄືນໃໝ່.
— ບັນດານາໆຊາດທີ່ໃຫ້ການຊ່ວຍເຫຼືອ ໄດ້ໃຫ້ຮັບປາກທີ່ຈະໃຫ້ ເງິນຈຳນວນ 5 ພັນ 400 ລ້ານດອນລາ ເພື່ອຊ່ອຍເຫຼືອຊາວປາ ແລສໄຕນ໌ ຊຶ່ງເຄິ່ງນຶ່ງຂອງຈຳນວນດັ່ງກ່າວ ແມ່ນສຳຫຼັບການ ສ້າງສາຄືນໃໝ່ເຂດກາຊາທີ່ໄດ້ຮັບຄວາມເສຍຫາຍຈາກສົງ ຄາມນັ້ນ ລັດຖະມົນຕີຕ່າງປະເທດນໍເວ ທ່ານ Borge Brende ປະກາດ ຈຳນວນເງິນຊ່ອຍເຫຼືອທັງໝົດນີ້ໃຫ້ຮູ້ ໃນວັນອາທິດວານນີ້ ໃນ ເວລາອັດກອງປະຊຸມ 30 ປະເທດ ທີ່ນະຄອນຫຼວງໄຄໂຣຂອງ ອີຈິບ ບັນດາຜູ້ນຳປາແລສໄຕນ໌ກ່າວວ່າ ພວກເຂົາເຈົ້າຕ້ອງການເງິນຈຳນວນ 4 ຕື້ດອນລາ ເພື່ອສ້າງສາຄືນໃໝ່ຫຼາຍພາກສ່ວນໃຫຍ່ໆຂອງດິນແດນຂອງຕົນ ທີ່ໄດ້ຖືກທຳລາຍໃນສົງຄາມ 50 ມື້ ລະຫວ່າງກຸ່ມຮາມັສ ແລະອິສຣາແອລ ທີ່ຍຸດຕິລົງໃນເດືອນສິງຫາຜ່ານມາ ກ່ອນກອງປະຊຸມໄຂຂຶ້ນນັ້ນ ບັນດາເຈົ້າໜ້າທີ່ໄດ້ສະແດງຄວາມເປັນຫ່ວງອອກມາ ກ່ຽວກັບການໃຫ້ເງິນ ໂດຍທີ່ຍັງບໍ່ທັນມີຂໍ້ຕົກລົງຢຸດຍິງ ທີ່ຖາວອນ ເລຂາທິການໃຫຍ່ສະຫະປະຊາຊາດ ທ່ານພັນ ກີມູນ ກ່າວໃນວັນອາທິດວານນີວ່າ ໂລກໄດ້ ນຶ່ງໃນບັນດາປະເທດທີ່ບໍລິຈາກເງິນຫຼາຍທີ່ສຸດແມ່ນ Qatar ຊຶ່ງເປັນປະເທດນຶ່ງໃນເຂດອ່າວເປີເຊຍ ທີ່ອຸດົມຮັ່ງມີດ້ວຍແກສທຳມະຊາດ ຊຶ່ງສັນຍາຈະໃຫ້ເງິນຊ່ອຍເຫຼືອ 1 ຕື້ດອນລາ ລັດຖະມົນຕີຕ່າງປະເທດສະຫະລັດ ທ່ານ John Kerry ໄດ້ປະກາດເງິນຊ່ວຍເຫຼືອໃນທັນທີຂອງສະຫະລັດ ຈຳນວນ 212 ລ້ານດອນລາ ຕື່ມໃສ່ກັບເງິນຊ່ອຍເຫຼືອດ້ານມະນຸດ ສະທຳ ທີ່ສະຫະລັດໄດ້ຮັບປາກໄປແລ້ວ 202 ລ້ານດອນລານັ້ນ ພວກ 28 ປະເທດໃນສະຫະພາບຢູໂຣບ ໄດ້ໃຫ້ຄຳໝັ້ນສັນຍາທີ່ຈະບໍລິຈາກ 568 ລ້ານດອນລາ ຂະນະດຽວກັນ ສະຫະລັດອາຫຣັບເອມີເຣັສ ແລະເທີກີ ຕ່າງກໍກ່າວວ່າ ຈະບໍລິຈາກ 200 ລ້ານດອນລາ